# Althea Gibson

| Althea Gibson |
| --- |
|   Irudi gehiago |
| Bizitza |
| Jaiotza | Silver (en) , 1927ko abuztuaren 25a |
| Herrialdea |  Ameriketako Estatu Batuak |
| Talde etnikoa | afro-estatubatuarra |
| Heriotza | East Orange, 2003ko irailaren 28a (76 urte) |
| Hobiratze lekua | Rosedale Cemetery (en)  |
| Heriotza modua | berezko heriotza: arnas gutxiegitasuna |
| Hezkuntza |
| Heziketa | Florida A&M University (en)  Williston School (en)  |
| Hizkuntzak | ingeles ertaina |
| Jarduerak |
| Jarduerak | tenislaria, tenis entrenatzailea, autobiografialaria, golf-jokalaria, aktorea eta golfari profesionala |
| Lateralitatea | eskuina |
| Altuera | 1,80 metro |
| Jasotako sariak |
ikusi[erakutsi]
* Emakumeen Arrakastaren Saloi Nazionala  (2001) Florida Women's Hall of Fame  (1999) Candace Award  (1988) New Jersey Ospe-aretoa  (2009) Theodore Roosevelt Award  (1991) International Tennis Hall of Fame  (1971) Women's Collegiate Tennis Hall of Fame  (1995) Associated Press Athlete of the Year  (1957) Associated Press Athlete of the Year  (1958)  Silver Olympic Order  (2004)
 |
| Kidetza | Alpha Kappa Alpha |
|

---

 |
|      |

**Althea Gibson** (1927ko abuztuaren 25a - 2003ko irailaren 28a) Ameriketako Estatu Batuetako tenis jokalari eta golf jokalari profesional bat izan zen. Tenis txapelketa amateur edo profesional bat jokatu zuen lehen kirolari afro-amerikarra izan zen. 1956an, Grand Slam bat irabazi zuen lehen pertsona afro-amerikarra bihurtu zen. Hurrengo bi urteetan Wimbledongo txapelketa eta AEBetako Irekia irabazi zituen eta Associated Pressek Urteko Emakume Kirolaria izendatu zuen 1957 eta 1958an.

Orotara, 11 Grand Slam irabazi zituen eta, modu honetan, Tenisaren Nazioarteko Ospearen Aretoan (I*nternational Tennis Hall of Fame*) eta Emakume Kirolarien Ospearen Aretoan (*Women's Sports Hall of Fame*) bere lekua irabazi zuen. "Inoiz izan den jokalaririk onenetarikoa da", esan zuen Robert Ryland-ek, Venus eta Serena Williams tenislarien entrenatzaileak."Martinak ezin zuen ukitu. Uste dut Williams ahizpak garaitzeko gai izango zela." 60. hamarkada hasieran emakumeen golf txapelketa profesional batean parte hartzen zuen lehen jokalari afro-amerikarra ere izan zen.

## Bizitza

Gibson 1927ko abuztuaren 25ean jaio zen Silver herrian, Hego Carolinako Clarendon konderrian. Daniel eta Annie Bell ziren bere gurasoak kotoi etxalde batean egiten zuten lan. Depresio Handiak herrialdeko gainerako lekuetan baino lehenago jo zuen hegoaldeko nekazal eremua eta, horren ondorioz, Althearen familia Harlemera joan zen 1930ean.

Gibson berehala hasi zen paddle tenisean nabarmentzen eta 1939an, 12 urte zituela, New York Hiriko emakumezkoen paddle tenis txapelketa irabazi zuen. Tenisarekin lehen harremana Harlem River Tennis Club-ean izan zuen 1941ean Buddy Walker musikariaren bidez, zeinak paddle tenisean jokatzen ikusi baitzuen. Buddyk erosi zion Altheari bere lehen sokazko erraketa, berak ez baitzuen nahiko ditu ekipamendua erosteko.

Hainbat urtez jarraian American Tennis Association-ek antolatutako txapelketa irabazi zuen, emakumezkoen sailean. Pixkanaka nabarmentzen joan zen goi-mailako tenis jokalari moduan, baina hala ere, txapelketa estatubatuar nagusienetik (AEBetako Irekia) kanpo uzten zuten beti. (Txapelketa honetako arauek arraza edo etniagatik egindako diskriminazio oro espreski debekatzen duten arren, bertan parte hartu ahal izateko puntuak zuriak soilik onartzen zituzten klubetan jokatutako partiduetan lortzen zituzten.)

1950ean, ATAko arduradunek eta Alice Marble erretiratutako txapeldunak egindako presio lanaren ondorioz, Gibsonek Irekian parte hartzeko gonbidapena jaso zuen, hori lortzen zuen lehen jokalari afro-amerikarra bihurtuz. 23 urte betetzen zituen egunean bertan izan zen bere debuta.

## Erreferentziak

|  |  |
| --- | --- |
|  | Artikulu hau Hego Carolinako biografia baten **zirriborroa** da. Wikipedia lagun dezakezu edukia osatuz. |